
U-22, JUNIOR, IFJÚSÁGI SÚLYCSOPORTOS KUMITE ÉS KATA, 
FELNŐTT OPEN KUMITE 
NYÍLT, NEMZETKÖZI KYOKUSHIN KARATE VERSENY 
versenykiírása



1. A verseny célja:
· A barátság ápolása a résztvevő országok, szervezetek és klubok között
· A kyokushin karate népszerűsítése
· Minősítési pontok szerzése
· Felkészülési és válogató verseny az EKO Ifjúsági és U-22 EB-re (2016. november 25-26, Szófia, Bulgária): aki kvótát szeretne szerezni az EB-re, neveznie és indulnia kell az adott kategóriában!
2. A verseny ideje és helye: 2016. szeptember 24. (szombat)
· Ünnepélyes megnyitó: 13:00 óra
· Cegléd, Városi Sportcsarnok (2700 Cegléd, Rákóczi út 33.)
3. A verseny rendezője: MKKSZ / Shinkyokushin Harcművész Szövetség (Karmazin Branch) megbízásából a POWER Karate SE.
4. A verseny főbírája: Sensei Pápai Zoltán 4. Dan, MKKSZ Bírói Bizottság tagja
5. A verseny résztvevői: A környező országok egyesületeinek versenyzői, illetve bármely hazai harcművész szervezet és klub versenyzője, aki elfogadja és teljesíti a versenykiírás feltételeit.

6. Az indulás feltételei:
· 2016. évre érvényes stílusszervezeti tagsági igazolvány (vagy EKO PASS)
· Érvényes „Versenyezhet” sportorvosi bejegyzés
· Érvényes MKSZ versenyengedély, külföldieknél érvényes biztosítás
· Érvényes övfokozati bejegyzés
· Helyszíni orvosi vizsgálaton való megjelenés és alkalmasság
· Nevezés a nevezési határidőn belül 
· Hölgyek részéről nyilatkozat, hogy nem terhes
· Minden résztvevő helyszíni nyilatkozata, hogy saját felelősségére vesz részt a versenyen
· 18 éven aluliak részére szülői beleegyezés a versenyen való részvételhez

7. Versenyszámok és kategóriák: 
· Felnőtt OPEN férfi kumite
· Felnőtt OPEN női kumite
· Férfi kyokushin kata 3 körös pontozásos (U-22)
· Női kyokushin kata 3 körös pontozásos (U-22)
· U22 férfi kumite (-65, -70, -75, -80, -85, +85 kg) 
· U22 női kumite (-55, -60, -65, +65 kg)
· U18 Junior fiú kumite (-65,  -75, +75 kg) 
· U18 Junior lány kumite (-50, -55, -60,  +60 kg)
· U18 Junior fiú kata 3 körös pontozásos
· U18 Junior lány kata 3 körös pontozásos
· U16 Ifjúsági fiú kumite (-50, -55, -60, -65, -70, -75, +75 kg)
· U16 Ifjúsági lány kumite (-50, -55, -60, -65, +65 kg)
· U16 Ifjúsági fiú kata 3 körös pontozásos
· U16 Ifjúsági lány kata 3 körös pontozásos

A rendező fenntartja a jogot súlycsoportok és kategóriák összevonására. illetve megváltoztatására az EB kiírásnak megfelelően. Az EB kvalifikációs számaiban a főbíró utasításai szerint irányított sorsolás lehetséges az MKKSZ kvalifikációs céljainak megfelelően. 



8. Korcsoportok:
· Felnőtt férfi és nő: betöltötte a 18. életévét az EB első napjáig.
· U22 férfi és nő: 1997, 1996, 1995, 1994,  évben születettek (1998 évben születettek közül az, aki betölti a 18. életévét a szófiai EB első napjáig). 
· Junior fiú és lány: 1998 és 1999 évben születettek.
· Ifjúsági fiú és lány: 2000 és 2001 évben születettek

     
9. Minimum övfokozat: 
· Felnőtt és U22 kategória: 4. kyu 
· Junior korosztály: 6. kyu
· Ifjúsági korosztály: 7. kyu



10. Kötelező védőfelszerelések:
Felnőtt és U22 korosztály:
altestvédő, sípcsontvédő (felnőtt OPEN férfi nem!),  nők részére kosaras mellvédő, 
Junior korosztály:
altestvédő, sípcsontvédő, nők részére kosaras mellvédő, fejvédő	 
Ifjúsági korosztály:	
fejvédő, lábszárvédő, altestvédő, testvédő pajzs, seikenvédő, lányok részére a pajzs alatt kosaras mellvédő opcionális. Érvényes technika full contact rendszerben csak a testvédő pajzsra, illetve érintés jelleggel (köríves rúgás) a fejvédőre engedélyezett.
Védőfelszerelést mindenki hozzon magával!
11. Versenyszabályok:
Az EKO érvényben lévő kumite és kata szabályai alapján. Amennyiben a versenyzői létszám azt indokolja, a főbíró döntése alapján zászlós rendszerben kerülnek megrendezésre bizonyos kata kategóriák. 
12. A verseny programja:
08:00-10:00 Orvosi vizsgálat 
09:30-10:00 Bírói értekezlet
10:00-11:00 Kata verseny (ifjúsági, Junior, U-22)
11:00-12:30 Ifjúsági, junior kumite selejtezők
13:00 Ünnepélyes megnyitó
13:30-16:00 Ifjúsági, junior kumite döntők, U-22 kumite
16:00-17:30 Open kumite
18:00 Eredményhirdetés, a verseny zárása

13. Díjazás:
Serleg, érem, oklevél

14. Nevezés: 
A versenyre nevezni az alábbi linken online módon lehet: http://karate.main1.hu/ . 
Nevezési határidő: 2016. szeptember 10. 24:00 óra. 
Figyelem! Utólagos vagy helyszíni nevezést nem fogadunk el. 
Kérünk mindenkit, hogy EB kvalifikációs kategóriákban megjegyzésként írják be a kvalifikációs (EB indulási) szándékot a pontos kategóriával/súlycsoporttal együtt. Az OPEN kategóriában nevezők ugyancsak megjegyzésként írják be, hogy OPEN!

A résztvevő országokból országonként 2 fő nemzetközi bíró is bíráskodhat a versenyen. A részvételi igényt és a résztvevő bírók nevét és nemzetközi bírói kategóriáját a jelentkezéssel egy időben kérjük jelezni.

15. Nevezési díj: Ifjúsági és junior: 1.500 Ft (5 EUR) /fő/kategória, U22: 2.000 Ft (7 EUR) /fő/kat. A nevezési díj versenyenkénti maximális összege egyesületenként 30.000 Ft.  Az összeget a POWER Karate SE. 70300060-11033860  számú számlájára kell befizetni vagy átutalni a nevezési határidőig, vagy a helyszíni adminisztrációnál befizetni. 


16. Költségek: A rendezés költségeit a POWER Karate SE.-t, a részvétel költségeit pedig a résztvevő klubok viselik. 

17. Belépőjegy:  Felnőtt 1000 Ft/fő, gyermek 500 Ft/fő mely a helyszínen váltható. Csapatonként 2 fő kísérő belépése ingyenes. 
18. Szálláslehetőség (amit a klubok önállóan intéznek):
ERŐMŰ OPEN 		Cegléd, 2016. szeptember 24.


Kék-Narancs Panzió és Vendéglő
2700 Cegléd, Alszegi út 10/A
Tel: +36 30/332-1234
e-mail: info@keknarancspanzio.hu    
Kossuth Hotel-és Étterem
2700 Cegléd, Rákóczi út 1.
Tel: (53) 310 990
e-mail: info@kossuth-hotel.hu




Kívánok jó felkészülést és eredményes versenyzést!
OSU!
Cegléd, 2016. augusztus 10.

